CELEX: C2006/022/09
Language: et
Date: 2006-01-28 00:00:00
Title: Kohtuasi C-388/05: Euroopa Ühenduste Komisjoni  24. oktoobri 2005.  aasta hagi Itaalia Vabariigi vastu

28.1.2006   
            
            
               ET
            
            
               Euroopa Liidu Teataja
            
            
               C 22/5
            
         Euroopa Ühenduste Komisjoni 24. oktoobri 2005. aasta hagi Itaalia Vabariigi vastu
   (Kohtuasi C-388/05)
   (2006/C 22/09)
   Kohtumenetluse keel: itaalia
   Euroopa Ühenduste Komisjon esitas 24. oktoobril 2005 Euroopa Ühenduste Kohtule hagi Itaalia Vabariigi vastu. Hageja esindajad on A. Aresu ja D. Recchia.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Itaalia Vabariik ei võtnud vajalikke meetmeid, et vältida elupaikade saastamist ja kahjustamist või lindude mis tahes häirimist seoses niinimetatud “piirkondliku leppe” kavaga ja selles ette nähtud projektidega, mis mõjutasid IBA (tähtis linnuala) nr 94 (kataloogist IBA 89) “Promontorio del Gargano” elupaikadele ja liikidele ning mis tõid ees- ja allpool viidatud IBA'des kaasa elupaikade kahjustamise ning lindude häirimise, siis on Itaalia Vabariik
               
                           a)
                        
                        
                           enne erikaitseala “Valloni e steppe pedegarganiche” määratlemist 28. detsembril 1998 rikkunud nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta (1) artikli 4 lõikest 4 tulenevaid kohustusi;
                        
                     
                           b)
                        
                        
                           pärast erikaitseala “Valloni e steppe pedegarganiche” määratlemist 28. detsembril 1998 rikkunud nõukogu 21. mai 1992. aasta direktiivi 92/43/EMÜ (2) looduslike elupaikade ning loodusliku loomastiku ja taimestiku kaitse kohta, artikli 6 lõigetest 2, 3, 4 ja 7 tulenevaid kohustusi;
                        
                     
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Jättes võtmata vajalikud meetmed, et vältida elupaikade saastamist või kahjustamist või lindude mis tahes häirimist seoses niinimetatud “piirkondliku leppe” kavaga ja selles ette nähtud projektidega erikaitsealana “Valloni e steppe pedegarganiche” määratletud alal, on Itaalia Vabariik rikkunud nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta, artikli 4 lõikest 4 ning alates 28. detsembrist 1998 nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta, artikli 6 lõigetest 2, 3, 4 ja 7 tulenevaid kohustusi.
   
      (1)  EÜT L 103, 25.4.1979, lk 1.
   
      (2)  EÜT L 206, 22.7.1992, lk 7.